**Č.j. 2022/034**

**Výzva na predkladanie ponúk –**

**prieskum trhu**

**(ďalej len výzva)**

Gymnázium a základná škola Sándora Máraiho s vyučovacím jazykom maďarským, Kuzmányho 6,041 74, IČO: 00161004 (ďalej ako „verejný obstarávateľ“) pre účely výpočtu a určenia predpokladanej hodnoty zákazky predmetu: „**Obstaranie lyžiarskeho kurzu pre gymnázium na rok 2022 “** (ďalej aj ako „predmet zákazky“) uskutočňuje tento prieskum trhu, všetko v súlade s § 6 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Ak sa na základe výsledku vyhodnotenia cenových ponúk doručených na základe tejto výzvy – prieskumu trhu, ktorý sa v prvom rade uskutočňuje pre účely výpočtu a určenia predpokladanej hodnoty predmetnej zákazky na poskytnutie služieb preukáže, že predpokladaná hodnota zákazky daného predmetu zodpovedá finančnému limitu zákazky s nízkou hodnotou a zároveň je rovná alebo nižšia ako 30 000 eur bez DPH, verejný obstarávateľ využije získané informácie na základe predložených cenových ponúk v rámci tohto prieskumu trhu pre postup zadávania zákazky podľa § 117 zákona o verejnom obstarávaní a výber zmluvného partnera na plnenie predmetu zákazky a vyhodnotí predložené cenové ponuky uchádzačov, ktorí spĺňajú požadované podmienky účasti a požiadavky uvedené v tejto výzve, pokiaľ s daným postupom zadávania zákazky s nízkou hodnotou na plnenie predmetu zákazky a na využitie predloženej cenovej ponuky pre daný účel oslovený záujemca- uchádzač jednoznačne v **Prílohe č. 1** tejto výzvy **vyjadrí súhlas s využitím predloženej cenovej ponuky aj ako cenovej ponuky v rámci zadávania zákazky s nízkou hodnotou.**

**1.Identifikácia verejného obstarávateľa**

Názov: Gymnázium a základná škola Sándora MáraihoSo sídlom: Kuzmányho č. 06, 041 74 Košice

Zastúpený: Mgr. Evou Csurkó, riaditeľka školy   
IČO: 00 161 004

DIČ: 202 07 62 392

Email: csurko@maraigimi.sk

**Kontaktná osoba vo veciach verejného obstarávania: Ing. Chovanová Tatiana**

Telefón: 055/ 62 219 54, Mobil: 0948 625 737 ,

Kontaktovať výlučne v čase od 7:30 hod. do 15: 30 hod.

Email: chovanova@maraigimi.sk

**2. Názov predmetu obstarávania:** Obstaranie lyžiarskeho kurzu gymnázia 2022

**3. Slovník spoločného obstarávania (CPV):**

CPV 55241000-1 Služby poskytované v dovolenkových strediskách

CPV 5511000-4 Hotelové ubytovacie služby

CPV 55300000-3 Reštauračné služby a podávanie jedál

**4. Opis predmetu obstarávania:**

* 1. **Lyžiarsky kurz pre očakávaní počet 47 žiakov** gymnázia organizovaný v súlade s potrebami výchovno – vzdelávacieho procesu na základe pridelenia príspevku MŠVV SR na kurzy pohybových aktivít v prírode na rok 2022.
  2. **Špecifikácia požiadavky na uvedený zájazd sú nasledovné:**
* **Miesto plnenia zákazky:** Obec Ždiar , Žiarska dolina
* **Termín kurzu**: od 07.03.2022 (nástup pondelok) do 11.03.2022 (odchod piatok)
* **Dĺžka pobytu**: 5 kalendárnych dní
* **Ubytovanie** : 4x nocí
* **Strava**: minimálne 3x denne (začiatok kurzu musí byť poskytnutím obeda, koniec v piatok s poskytnutím obeda/teplá polievka.)
* **Celodenný pitný režim** (teplé nápoje, voda)
* **Turistický poplatok** za ubytovanie/účastníka
* **Spoločenská miestnosť** na večerný program k dispozícií v stredisku
* **Vyššie uvedené služby pre 5 pedagógov a 1 zdravotníka grátis**
* **Dopravu si zabezpečujú účastníci vlastnou individuálnou dopravou.**
* **Nákup skipasov pre žiakov bude zabezpečený z dôvodu využitia viacerých lyžiarskych stredísk v lokalite priamo zakúpením v jednotlivých strediskách vedúcim LK.**

**5. Cena:** Cena diela musí byť stanovená pre predmet zákazky vo formáte:

ako cena celkom bez DPH, výška a sadzba DPH a cena celkom vrátane DPH.

Pokiaľ uchádzač nie je platiteľom DPH, tak na túto skutočnosť v ponuke upozorní.

Cena musí zahŕňať všetky náklady uchádzača súvisiace s výkonom danej činnosti.

**6. Predpokladaná hodnota zákazky: prieskumom trhu za účelom určenia PHZ**

**7. Rozdelenie predmetu**: NIE

**8. Možnosť predloženia variantných riešení**: NIE

**9. Trvanie zmluvy alebo lehota dodania:** najneskôr do 11.03.2022

**10. Lehota viazanosti ponúk:** uviesť termín platnosti cenovej ponuky

**11. Lehota na predkladanie ponúk:**

* lehota na predkladanie ponúk je do: **23.02.2022.** Cenová ponuka sa predkladá v listinnej podobe v uzatvorenej nepriehľadnej obálke poštou/kuriérom/osobne.
* v prípade doručenia poštou musí byť ponuka v stanovenej lehote doručená na adresu:. **Kuzmányho č. 06, 041 74 Košice.** Dátum poštovej pečiatky nie je rozhodujúci. Po uplynutí lehoty na predkladanie ponúk nie je možné predložené ponuky odvolať. Ponuky po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčená. Prípadná oprava zrejmých chýb a nesprávností, ktoré vznikli pri vyhotovení ponuky, je možná aj po uplynutí lehoty na podávanie ponúk;
* ponuky sa predkladajú v slovenskom jazyku a v mene EUR; obálka musí byť zreteľne označená nápisom **„Obstarávanie – neotvárať!“,** heslom **Obstaranie Lyžiarskeho kurzu gymnázia 2022**, ako aj obchodným menom a sídlom obstarávateľa a uchádzača.
* Vyhodnotenie cenových ponúk dňa **24.02.2022.**

**12. Podmienky účasti uchádzačov:**

**12.1 Osobné postavenie § 32, ods.1 písm. e).**

Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) zákona č.343/2015 Z. z. o verejnom obstarávaní – musí byť oprávnený dodávať služby, ktoré zodpovedajú predmetu zákazky.

Uchádzač nemusí predkladať v ponuke doklad o oprávnení dodávať službu , ktorá zodpovedá predmetu zákazky v súlade s prvou vetou a túto skutočnosť si overí verejný obstarávateľ sám v príslušnom registri, v ktorom je uchádzač zapísaný.

**12.2 Osobné postavenie § 32, ods.1 písm. f).**

Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. f) zákona č.343/2015 Z. z. o verejnom obstarávaní. Pre splnenie predmetnej podmienky účasti sa vyžaduje predloženie dokladu uvedeného v §32 ods. 2 písm. f) – doloženým čestným vyhlásením podľa prílohy č. 2 tejto výzvy.

**12.3 Návrh na plnenie kritérií.**

Cenová ponuka musí obsahovať návrh ceny – na plnenie kritéria vyhotovený podľa Prílohy č. 1 tejto výzvy , podpísaný osobou oprávnenou konať v mene uchádzača, v súlade s dokladom o oprávnení podnikať, alebo zastupujúcou osobou uchádzača, ktorá je oprávnená zastupovať uchádzača na základe dokladu , ktorého kópia  **musí byť súčasťou ponuky.**

**12.4 Podpísaný návrh zmluvy o poskytnutí služieb.**

**13. Kritériá na hodnotenie ponúk:**

Dodržanie finančného limitu na predpokladanú hodnotu zákazky určenú prieskumom trhu. Vrátane kvality poskytovaných služieb, dostupnosť a vzdialenosť na svah z ubytovacieho zariadeniaa termín uskutočnenia kurzu.

**14. Podmienky financovania:** Financovanie služieb bude z finančného príspevku na pohybové aktivity z MŠVVaŠ na rok 2022.

**15. Typ zmluvy:** Zmluva o poskytnutí služieb

**16. Doplňujúce informácie:**

1. Lehota na oznámenie víťaznej ponuky: Verejný obstarávateľ oznámi úspešnému uchádzačovi formou elektronickej komunikácie v lehote do 3 pracovných dní od vyhodnotenia ponúk, že jeho ponuku prijíma, neúspešnému uchádzačovi oznámi v lehote, že jeho ponuku neprijal výlučne.
2. Verejný obstarávateľ určí víťazného uchádzača za podmienok: splnil všetky podmienky účasti a ponúkol **najnižšiu celkovú cenu v eurách vrátane DPH za celý predmet zákazky** .
3. Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade, ak:
   * ani jedna z predložených ponúk nebude zodpovedať požiadavkám stanoveným v tejto výzve;
   * sa zmenili okolnosti, za ktorých bolo toto obstarávanie vyhlásené;
   * ponuka uchádzačov bude vyššia ako predpokladaná cena obstarávania;
   * nebude predložená ani jedna ponuka.
4. Uchádzači nemajú nárok na náhradu nákladov spojených s účasťou na tomto obstarávaní.
5. Verejný obstarávateľ si vyhradzuje právo odmietnuť všetky predložené ponuky a to v prípade aj aktualizácie podmienok určujúcich realizáciu lyžiarskych kurzov upravených MŠVVŠ SR alebo za podmienok určených Úradom verejného zdravotníctva SR, ktorým sa škole uloží zákaz realizácie LK.

V Košiciach, dňa 15.02.2022

Mgr. Eva Csurkó

riaditeľka školy

Prílohy:

Príloha č. 1 Návrh na plnenie kritérií

Príloha č. 2 Zmluva o poskytnutí služieb

Príloha č. 3 Čestné vyhlásenie

**Príloha č. 1 Návrh plnenia kritérií**

**SÚŤAŽNÁ PONUKA**

1. Základné údaje uchádzača:

Obchodné meno spoločnosti:

Adresa sídla spoločnosti:

Konateľ spoločnosti:

IČO:

DIČ:

IČ DPH:

Zastúpený:

Tel:

E-mail:

|  |  |  |  |
| --- | --- | --- | --- |
| **Názov predmetu obstarávania:** | Celková cena služieb  bez DPH: | DPH: | Celková cena služieb  s DPH: |
| **Obstaranie lyžiarskeho kurzu gymnázia v rozsahu služieb ubytovania a stravovania na rok 2022** |  |  |  |

Dátum: .................................Podpis: ...........................................

(vypísať meno, priezvisko a funkciu oprávnenej osoby uchádzača)

Súhlasím s tým, aby táto cenová ponuka predložená na základe výzvy na predloženie cenovej ponuky bola okrem využitia pre určenie predpokladanej hodnoty zákazky využitá a vyhodnotená v následnom zadávaní zákazky s nízkou hodnotou, ak to bude uplatniteľné: áno / nie \*

Príloha č. 2 Návrh zmluvy

**Zmluva o poskytovaní služieb č. 04/2022**

**uzavretá podľa § 269 ods. 2 Obchodného zákonníka (**ďalej len **,,zmluva“**)

uzatvorená medzi zmluvnými stranami (ďalej len **„zmluvné strany“**):

1. **Objednávateľ:**

Obchodné meno: Gymnázium a ZŠ Sándora Máraiho s vyuč. jaz. maďarským

Zastúpený: Mgr. Eva CSURKÓ, riaditeľka školy

Sídlo: Kuzmányho č. 6, 041 74 Košice

IČO: 00 161 004

DIČ: 202 076 2392

Číslo účtu: SK 12 8180 0000 0070 0018 7225, Štátna pokladnica

Email: csurko@maraigimi.sk

(ďalej len **„objednávateľ“**)

1. **Poskytovateľ :**

Obchodné meno:

Zastúpený:

Sídlo:

IČO:

DIČ:

Číslo účtu:

Email:

(ďalej len **„poskytovateľ“**)

za týchto podmienok:

**Preambula**

Zmluvné strany uzatvárajú túto Zmluvu ako výsledok postupu verejného obstarávateľa (v tejto Zmluve uvedeného ako Objednávateľ) pri aplikovaní postupu verejného obstarávania zadávaného v zmysle zákona č. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Článok I**

### Predmet Zmluvy

Predmetom plnenia tejto Zmluvy je záväzok Poskytovateľa zabezpečiť pre Objednávateľa lyžiarsky kurz  pre žiakov ,  pedagogický dozor a zdravotníkov Gymnázia Sándora Máraiho v zmysle špecifikácie LK na rok 2022 . Špecifikácia predmetu Zmluvy tvorí prílohu č.1 predmetnej zmluvy (Špecifikácia – Lyžiarsky kurz gymnázia 2022).

**Článok II**

Cena a platobné podmienky

1. Cena za predmet Zmluvy je v súlade so zákonom č. 18/1996 Z. z. o cenách v znení neskorších

predpisov a jeho vykonávacích predpisov.

1. Zmluvné strany dohodli cenu za poskytované služby podľa čl. I. tejto Zmluvy vo výške ...............

EUR s DPH (slovom: ....... Eur) za jedného žiaka a 0,00 EUR s DPH (slovom: nula Eur) za jeden pedagogický dozor a zdravotníka, ktorý sa lyžiarskeho kurzu skutočne zúčastnia. Pre Poskytovateľa je dohodnutá cena záväzná a zaväzuje sa ju dodržať.

1. Objednávateľ uhradí dohodnutú cenu na účet Poskytovateľa na základe faktúry vystavenej

Poskytovateľom. Fakturovaná suma bude určená ako súčin počtu žiakov skutočne zúčastnených na lyžiarskom kurze a jednotkovou cenou za žiaka. Poskytovateľ vystaví faktúru za každý turnus samostatne.

1. Faktúra musí spĺňať predpísané náležitosti v zmysle zákona č. 431/2002 Z. z. o účtovníctve

v znení neskorších predpisov a podľa zákona č. 222/2004 Z. z. o dani z pridanej hodnoty v znení neskorších predpisov.

1. Objednávateľ uhradí oprávnene fakturovanú sumu do 14 dní odo dňa prijatia faktúry. Pre tento

účel sa za deň úhrady považuje dátum odpísania zaplatenej sumy z účtu Objednávateľa.

1. Objednávateľ je oprávnený vrátiť Poskytovateľovi bez úhrady faktúru, ktorá je nesprávna alebo

neúplná, a to do dátumu jej splatnosti. Oprávneným vrátením faktúry prestáva plynúť lehota

splatnosti. Nová lehota splatnosti začína plynúť odo dňa doručenia opravenej faktúry.

1. V prípade omeškania s  platbou si Poskytovateľ môže uplatniť voči objednávateľovi zmluvnú

pokutu vo výške 0,05% z fakturovanej čiastky za každý deň omeškania.

**Článok III**

**Ďalšie dojednania**

1. Objednávateľ je povinný poskytnúť Poskytovateľovi najneskôr sedem dní pred začatím turnusu

potrebné informácie o podstatných skutočnostiach týkajúcich sa predmetu Zmluvy.

1. Poskytovateľ je povinný bezodkladne písomne informovať Objednávateľa o skutočnostiach, ktoré spôsobujú prekážky riadnemu zabezpečeniu služby alebo jej časti.
2. Zmluvné strany sú pri plnení tejto Zmluvy povinné poskytnúť vzájomnú súčinnosť.
3. Poskytovateľ zodpovedá Objednávateľovi za porušenie záväzkov vyplývajúcich z tejto Zmluvy.

**Článok IV**

**Záverečné ustanovenia**

1. Zmluvné strany sa zaväzujú, že v prípade zmeny údajov o Zmluvných stranách uvedených v záhlaví tejto Zmluvy tieto písomne a preukazne oznámia druhej strane bez zbytočného odkladu.
2. Veci konkrétne neupravené touto Zmluvou budú Zmluvné strany v prípade potreby riešiť podľa príslušných ustanovení Obchodného zákonníka a ostatných súvisiacich predpisov právneho poriadku Slovenskej republiky (napr. Občiansky zákonník a pod.).
3. Zmluva je vypracovaná v dvoch rovnopisoch, pričom jeden rovnopis obdrží Objednávateľ a jeden rovnopis obdrží Poskytovateľ.
4. Zmluvné strany vyhlasujú, že sú si vedomé všetkých následkov vyplývajúcich zo Zmluvy, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia.
5. Zmluvné strany vyhlasujú, že Zmluvu si riadne prečítali, jej obsahu porozumeli a táto plne zodpovedá ich skutočnej vôli, ktorú prejavili slobodne, vážne, určite a zrozumiteľne, bez omylu, bez časového tlaku alebo jednostranne nápadne nevýhodných podmienok a bez akéhokoľvek psychického alebo fyzického nátlaku.

6. Všetky zmeny a doplnenia tejto Zmluvy je možné uskutočniť formou písomného, číslovaného a oboma Zmluvnými stranami podpísaného dodatku k tejto Zmluve. Ústne dohovory sú neplatné.

7. Táto Zmluva nadobúda platnosť dňom jej podpisu štatutárnymi orgánmi obidvoch Zmluvných strán, prípadne ich splnomocnenými zástupcami a účinnosť dňom nasledujúcim po dni jej zverejnenia.

8. Táto Zmluva je záväzná aj pre právnych nástupcov Zmluvných strán.

9. Nedeliteľnou súčasťou Zmluvy sú jej prílohy:

**Príloha č.1.Špecifikácia - požiadavky na uvedený zájazd sú nasledovné:**

* **Miesto plnenia zákazky:** Obec Ždiar , Žiarska dolina
* **Termín kurzu**: od 07.03.2022 (nástup pondelok) do 11.03.2022 (odchod piatok)
* **Dĺžka pobytu**: 5 kalendárnych dní
* **Ubytovanie** : 4x nocí
* **Strava**: minimálne 3x denne (začiatok kurzu musí byť poskytnutím obeda, koniec v piatok s poskytnutím obeda/teplá polievka.)
* **Celodenný pitný režim** (teplé nápoje, voda)
* **Turistický poplatok** za ubytovanie/účastníka
* **Spoločenská miestnosť** na večerný program k dispozícií v stredisku
* **Vyššie uvedené služby pre 5 pedagógov a 1 zdravotníka grátis**
* **Dopravu si zabezpečujú účastníci vlastnou individuálnou dopravou.**
* **Nákup skipasov pre žiakov bude zabezpečený z dôvodu využitia viacerých lyžiarskych stredísk v lokalite priamo zakúpením v jednotlivých strediskách vedúcim LK.**

|  |  |
| --- | --- |
| V .................................. dňa: | V Košiciach dňa: |
|  |  |
| ...........................................................  Štatutárny zástupca dodávateľa | ......................................................  Riaditeľka školy |

Príloha č. 3 Čestné vyhlásenie

**Čestné vyhlásenie**

**„Obstaranie lyžiarskeho kurzu gymnázia na rok 2022 “**

|  |  |
| --- | --- |
| **Obchodné meno uchádzača** |  |
| **Sídlo uchádzača** |  |
| **IČO** |  |
| **DIČ** |  |
| **IČ DPH** |  |
| **Štatutárny zástupca uchádzača** |  |
| **Kontaktné údaje** |  |

ako štatutárny orgán vyššie uvedeného uchádzača týmto čestne vyhlasujem, že nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu podľa § 32 ods. 1 písm. f) zákona č. 343/2015 Z.z. o verejnom obstarávaní a o zmene a doplnení niektorých zákonov.

Som si **v**edomý/á toho, že pokiaľ by mnou uvedené informácie neboli pravdivé alebo závažným spôsobom zamlčané, budem čeliť všetkým z toho vyplývajúcim právnym následkom.

V \_\_\_\_\_\_\_\_, dňa \_\_\_\_\_\_2022

––––––––––––––––––––––––––––– Meno, priezvisko, tituly štatutárneho zástupcu uchádzača

a odtlačok pečiatky